Συγκριτική μελέτη της απεικονιστικής τομογραφίας για την τοποθέτηση εμφυτευμάτων: πειραματική μελέτη επί πτωματικού υλικού
Creators: name: Αγγελόπουλος, Χρίστος Δ.
Publisher: name: Aristotle University of Thessaloniki
Year: 2009
Subjects: Υπολογιστική τομογραφία κωνικής δέσμης
Οδοντικό εμφύτευμα
Διαγνωστική ακρίβεια
Διαγνωστική αποτελεσματικότητα
Cone-beam computed tomography
Dental implant
Diagnostic accuracy
Diagnostic efficacy

description: Σκοπός αυτής της in vitro εργασίας ήταν η διερεύνηση της διαγνωστικής ακρίβειας και αποτελεσματικότητας τριών τομογραφικών συστημάτων κωνικής δέσμης χρησιμοποιώντας διαγνωστικές δοκιμασίες που χρησιμοποιούνται κατ’ επανάληψη στην εμφυτευματολογία. Στη μελέτη συμπεριλήφθηκαν 60 πιθανές εμφυτευματικές θέσεις οι οποίες αναγνωρίστηκαν σε 11 πτωματικές γνάθους. Οι θέσεις αυτές προσημειώθηκαν με δείκτες γουταπέρκας πάνω σε ένα ακρυλικό οδηγό, σύμφωνα με τα γενικώς αποδεκτά πρωτόκολλα προ-εμφυτευματικής εκτίμησης. Οι πτωματικές γνάθοι απεικονίστηκαν με 3 διαφορετικούς τομογράφους κωνικής δέσμης ακτίνων (I-CAT, Imaging Sciences, NEWTOM, QR Verona και GALILEOS, Sirona Dental) με τυποποιημένες διαδικασίες σε απόλυτη συμφωνία με τις οδηγίες του κατασκευαστή του καθενός από τους τομογράφους. Κατά την διάρκεια των εκθέσεων οι γνάθοι ήταν τοποθετημένες μέσα σε ακρυλικό δοχείο το πάχος του οποίου εξομοίωνε τα μαλθακά μόρια. Τρεις σειρές τομογραφικών εικόνων (κάθετες τομές στην κάτω γνάθο, στις περιοχές ενδιαφέροντος) μια για κάθε τομογραφικό σύστημα, αξιολογήθηκαν από έξι έμπειρους αξιολογητές στην τοποθέτηση εμφυτευμάτων κάτω από τυποποιημένες συνθήκες εξέτασης χρησιμοποιώντας το πρωτότυπο λογισμικό καθενός από τους τομογράφους. Προηγήθηκε σύντομη εκπαίδευση των αξιολογητών στην χρήση του λογισμικού. Επιπλέον, τους δόθηκαν προφορικές και γραπτές οδηγίες πριν από τις συνεδρίες αξιολόγησης. Η σειρά με την οποία εξετάστηκαν οι ομάδες των τομογραφημάτων (τομογράφος προέλευσης) και η σειρά με την οποία αξιολογήθηκαν οι γνάθοι, ήταν τυχαία. Από τους αξιολογητές ζητήθηκε να βαθμολογήσουν την αναγνωρισιμότητα του γναθιαίου πόρου χρησιμοποιώντας κλίμακα 4 διαβαθμίσεων (0-3) και να μετρήσουν το ύψος του φατνιακού οστού στις θέσεις που υποδείχτηκαν χρησιμοποιώντας τα εργαλεία μέτρησης του λογισμικού των τομογράφων. Τέλος, σε μια τέταρτη συνεδρία, μέρος μιας σειράς από τα τομογραφήματα, αξιολογήθηκε εκ νέου για την εκτίμηση της αξιοπιστίας των αξιολογητών. Τα αποτελέσματα της εργασίας έδειξαν: 1. Το λάθος στην εκτίμηση του ύψους του φατνιακού οστού (διαφορά της μέτρησης ανάμεσα στο καταγεγραμμένο από τους αξιολογητές ύψος φατνιακού οστού και της μέτρησης της ανατομικής αλήθειας) ήταν χαμηλότερο στον τομογράφο NEWTOM, με ακόλουθο τον τομογράφο ICATκαι τέλος τον τομογράφο GALILEOS. Οι διαφορές ήταν στατιστικά σημαντικές, ωστόσο το παραπάνω λάθος κυμαινόταν στο επίπεδο των 0,41 mm και ως εκ τούτου μπορεί να χαρακτηριστεί κλινικά επουσιώδες,. 2. Στατιστικά σημαντικές διαφορές βρέθηκαν και στην υποκειμενική δοκιμασία αναγνώρισης του γναθιαίου πόρου (διαγνωστική αποτελεσματικότητα) μεταξύ των τομογράφων. Οι αξιολογητές θεώρησαν ότι ο γναθιαίος πόρος αναγνωριζόταν καλύτερα με τον τομογράφο I-CAT, ακολουθούμενο από τον NEWTOM και τελευταίο τον τομογράφο GALILEOS. Για άλλη μια φορά, οι διαφορές ήταν μικρές. Παρά τις στατιστικά σημαντικές διαφορές στην απόδοση των τριών τομογραφικών συστημάτων κωνικής δέσμης ως προς την διαγνωστική ακρίβεια και αποτελεσματικότητα, οι διαφορές ήταν μικρές για να έχουν κλινική σημασία και κρίνονται επουσιώδεις
description: The goal of this in vitro investigation was to evaluate the diagnostic accuracy and efficiency of 3 CBCT systems available in the market by means of diagnostic tests routinely used by implant dentists. Sixty potential implant locations that were identified in 11 cadaveric mandibles were included in this study. The possible implant locations were marked on acrylic radiographic guides with gutta-percha markers in line with generally accepted preimplant assessment protocols. The cadaveric mandibles were imaged with 3 different CBCT scanners: I-CAT, Imaging Sciences International, NEWTOM 3G, QR Verona and GALILEOS, Sirona Dental Systems under standardized procedures recommended by manufacturers of each of the tomographic machines. During the radiographic procedures the mandibles were placed in a special acrylic container to replicate soft tissue attenuation. Three series of tomographic images (one for each scanner) were evaluated by 6 experienced in implant placement and calibrated examiners, under standardized viewing conditions. Proper training on the software of each scanner and instructions were provided prior to the evaluation sessions. The imaging modality to be evaluated and the sequence of the mandibles to be assessed were random. The examiners were asked to assess the visibility of the mandibular canal using a 4-point scale (0-3) and to provide a bone height measurement in each site using the electronic measurement tools of the scanner’s software. Last, in a 4th rating session part of an image series was re-evaluated for intra-rater reliability assessment. The results of the study indicated the following: 1. The measurement error between the recorded bone height and the gold standard measurement was significantly lower for the NEWTOM scanner followed by the I-CAT scanner and, last, the GALILEOS scanner. However, the difference in the error was in the range of 0.41 mm, which is too small to make a difference clinically. 2. The visibility of the mandibular canal was considered significantly higher with the I-CAT system followed by the NEWTOM system and last by the GALILEOS system. Once more, the differences were too small to be clinically significant. It is concluded that despite the statistically significant differences in the performance of the 3 CBCT scanners, as far as it concerns diagnostic accuracy and efficiency, were comparable